stanford-oval/wikipedia huggingface dataset:
Fjellhamarin kirkko

| Fjellhamarin kirkko Fjellhamar kirke |
| --- | --- |
 Kirkko vuonna 2008.
Sijainti:  Lørenskog, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1989
Suunnittelija:  Aksel Fronth
Materiaali:  puu
Lisää rakennusartikkeleitaArkkitehtuurin teemasivulla
Fjellhamarin kirkko (norj. Fjellhamar kirke) on Lørenskogin kunnassa Norjassa sijaitseva puinen pitkäkirkko vuodelta 1989.
Aiheesta muualla

Kuvia tai muita tiedostoja aiheesta Fjellhamarin kirkko Wikimedia Commonsissa
Kristinusko Yhdistyneessä kuningaskunnassa

Tämä artikkeli kertoo kristinuskosta Yhdistyneessä kuningaskunnassa. Yhdistyneen kuningaskunnan asukkaista 59,5 prosenttia kuuluu kristillisiin kirkkokuntiin. Merkittäviä brittiläisiä kirkkokuntia ovat anglikaaninen kirkko, roomalaiskatolinen kirkko, presbyteerinen kirkko sekä metodistikirkko.
Tunnustuskunnat

Uskonpuhdistuksesta lähtien anglikaanit ovat muodostuneet vakiintuneen kirkon Englannissa ja presbyteerit kansalliskirkon Skotlannissa. Näiden kirkkojen lisäksi briteissä toimii monia vapaakirkkoja, kuten metodistit, reformoidut ja baptistit. 1900-luvulla briteissä on syntynyt monia helluntailaisia, karismaattisia ja evankelikaalisia kirkkoja ja yhteisöjä.
Maahanmuuton myötä itsenäiset afrikkalais- ja karibialaiskirkot ovat eloisia ja vahvoja. Ortodoksisista kirkoista ekumeeninen patriarkaatti on suurin. Britanniassa toimii myös suuria venäläisiä, bulgarialaisia, armenialaisia ja muita ortodoksisia kirkkoja.
Historia

Britteinsaaret tulivat kristilliseen uskoon jo toisen vuosisadan aikana. Paavi Gregorius Suuri lähetti 596 Rooman luostaristaan neljäkymmentä munkkia Britanniaan. Heidän johtajanaan toimi Augustinus Canterburylainen, tuleva piispa ja anglosaksisen kirkon perustaja. Saaren pohjoisosissa elivät kelttiläiset kristityt, jotka eivät halunneet joutua tekemisiin saksalaisten kanssa.
Historia > Uskonpuhdistuksen aika

Englanti muuttui anglikaaniseksi uskonpuhdistuksen aikaan ja kehittyi samalla huomattavaksi merenkulkuvaltioksi, sekä väistämättä katolisen Espanjan vastustajaksi. Jean Calvinin opit juurtuivat Skotlantiin ja vuonna 1560 Skotlannin parlamentti päätti siirtyä kalvinilaisuuteen. Uuden tunnustuksen maahan toi John Knox, joka oli joutunut riittaan kuningatar Maria Stuartin kanssa.
Kirkkojenväliset järjestöt

Englannissa, Skotlannissa, Walesissa ja Irlannissa on omat kansalliset kirkkoneuvostonsa. Tämän lisäksi kuningaskunnassa toimii Britannian ja Irlannin kattava kirkkoneuvosto. Vapaakirkot toimiva briteissä omissa järjestöissään. Vuonna 1846 Lontoossa perustettiin Evankelinen allianssi, joka on yhteydessä nykyisin Maailman evankeliseen allianssiin.
Kurpfalz

Kurpfalz [ˈkuːʁpfalts] on entinen ruhtinaskunta ja alue Baden-Württembergin osavaltion pohjoisosassa Lounais-Saksassa.
Keskiajalta vuoteen 1803 Kurpfalz oli yksi Pyhän saksalais-roomalaisen keisarikunnan vaaliruhtinaskunnista. Sen alueeseen kuului myös laajoja alueita Reinjoen länsipuolella nykyisessä Rheinland-Pfalzin osavaltiossa sekä Oberpfalzin maakunta Baijerissa. Kurpfalzin hallitsijoilla, Reinin pfalzkreiveillä (saks. Pfalzgraf bei Rhein), oli vaaliruhtinaan arvo, eli he saivat osallistua Pyhän saksalais-roomalaisen keisarikunnan keisarin vaaleihin. Vaaliruhtinaiden (saks. Kurfürst) tittelistä juontuu myös Kurpfalzin nimi, sillä se on lyhenne nimestä Kurfürstentum Pfalz eli ”Pfalzin vaaliruhtinaskunta”.
Nykyisin Kurpfalz-nimeä käytetään epävirallisena nimityksenä historiallisen Kurpfalzin nykyään Baden-Württembergiin kuuluvista Reinjoen itäpuolisista osista, eli Mannheimia ja Heidelbergiä ympäröivistä seuduista. Historiallista Kurpfalzin aluetta vastaa nykyään osapuilleen niin sanottu Rein-Neckar-kolmio.
Aiheesta muualla

Kuvia tai muita tiedostoja aiheesta Kurpfalz Wikimedia Commonsissa
Heidelbergin linna oli lähes 500 vuotta Kurpfalzin vaaliruhtinaiden residenssinä.
Stig Rästa

| Stig Rästa |
| --- | --- |

Henkilötiedot
Syntynyt: 24. helmikuuta 1980 (ikä 44) Tallinna
Ammatti:  laulaja, lauluntekijä
Muusikko
Aktiivisena:  2002–
Tyylilajit:  vaihtoehtorock
Soittimet:  laulu, kitara
Yhtyeet:  Traffic (2006–) Outloudz (2010–) Slobodan River (2002–2006)
  [ Muokkaa Wikidatassa ] [ ohje ]  
Raul-Stig Rästa (s. 24. helmikuuta 1980 Tallinna) on virolainen laulaja-lauluntekijä ja kitaristi. Hän edusti Viroa vuoden 2015 Eurovision laulukilpailussa Itävallan Wienissä yhdessä Elina Bornin kanssa itse säveltämällään ja sanoittamallaan kappaleella ”Goodbye to Yesterday”. Rästa ja Born voittivat Eesti Laul -kilpailun, ja näin ollen he pääsivät mukaan kilpailuun. ”Goodbye to Yesterday” kilpaili Eurovision laulukilpailun ensimmäisessä semifinaalissa, sijoittui kymmenen parhaan joukkoon ja pääsi finaaliin. Finaalissa kappaleen sijoitus oli seitsemäs. Rästa oli mukana kirjoittamassa Viroa vuoden 2016 Eurovision laulukilpailussa edustaneen Jüri Pootsmannin kappaletta ”Play”. Rästa on mukana Eesti Laul -kilpailussa vuonna 2018 kappaleella ”Home”.
Vuodesta 2010 lähtien Rästa on ollut Outloudz-yhtyeen solisti Traffic-yhtyeen kitaristi vuodesta 2006 lähtien. Vuosina 2002–2006 Stig Rästalla oli Ithaka Maria ja Tomi Rahulan kanssa yhtye nimeltä Slobodan River.
Rästa on näytellyt Maarit Lallin suomalaisessa elokuvassa Kuudes kerta (vir. Kuues kord) (2017).
Stig Rästalla ja hänen vaimollaan Karinalla on vuosina 2016 ja 2018 syntyneet lapset.
Aiheesta muualla

Kuvia tai muita tiedostoja aiheesta Stig Rästa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Myggbukta

| Myggbukta |
| --- | --- |

 Myggbukta
 Koordinaatit: 73°29.4′N, 21°33.4′W 
Valtio:   Tanska
Itsehallinnollinen alue:   Grönlanti
Kunta:  Koillis-Grönlannin kansallispuisto
Perustettu:  1922
Hylätty:  1959
Infobox OKVirheellinen NIMI-arvo: 
Myggbukta on hylätty norjalainen radio- ja sääasema Grönlannin koillisrannikolla. Aseman perusti norjalainen retkikunta vuonna 1922. Se oli hetkellisesti myös keskeinen Norjan ja Tanskan Grönlantia koskeneessa aluekiistassa, jonka Kansainvälinen tuomioistuin ratkaisi Tanskan hyväksi vuonna 1933. Asema hylättiin vuonna 1959 Norjan valtion lakkautettua sen rahoituksen.
Maantiede

Myggbukta sijaitsee Koillis-Grönlannissa Mackenzie Bugt -lahden rannikolla. Seutu alueella koostuu jäätikkölaaksoista vuoristoisella tundralla. Alue on osa Koillis-Grönlannin kansallispuistoa ja BirdLife Internationalin määrittelemää kansainvälisesti tärkeää lintualuetta.
Seutu on tärkeää pesimisaluetta eri kahlaaja- ja sorsalinnuille, tunturikihulle, valkoposkihanhelle ja lyhytnokkahanhelle.
Historia

Johan A. Olsen perusti Myggbuktan aseman vuonna 1922 ja antoi paikalle sen hyttysiin (mygg) viittaavan nimen. Olsen kuoli paluumatkalla retkikuntansa mukana Norjaan vuonna 1923, kun hänen aluksensa Anni I tuhoutui ahtojäässä. Gunnar Isachsen kunnosti asemaa vuonna 1924. Vuonna 1926 sillä vietti aikaa Nils Foldvikin retkikunta. Vuonna 1930 asema rakennettiin lähes kokonaan uudelleen.
29. kesäkuuta 1931 Halvard Devold nosti aseman salkoon Norjan lipun ja julisti osan Itä-Grönlantia kuuluvan Norjalle Erik Punaisen mukaan nimettynä Eirik Raudesin maana. Norjan valtio päätti tukea Devoldia 10. heinäkuuta samana vuonna, mikä johti asian käsittelyyn Kansainvälisessä tuomioistuimessa. Tuomioistuin päätti vuonna 1933 Grönlannin kuuluvan Tanskalle.
Asemaa miehitettiin yhtäjaksoisesti vuodesta 1926 vuoteen 1942. Vuosina 1932–1933 se noli osa Norjan toimintaa kansaivälisen polaarivuoden aikana. Syyskuussa 1940 partioalus Fridtjof Nansen tuhosi toiseen maailmaansotaan liittyen aseman radiokaluston. Loppusodan ajan asema oli heitteillä. Sodan jälkeen kesällä 1946 asema kunnostettiin ja sen toiminta jatkui vuoteen 1959, jolloin Norjan valtio lakkautti aseman rahoituksen.
Paikalle laskeutunut Cessna 185.
Salkoon nostettu Norjan lippu Myggbuktassa.
Vestonomi (AMK)

Vestonomi (AMK) on vaatetusalan ammattikorkeakoulututkinnon tutkintonimike. Vestonomikoulutus on monialaista koulutusta, joka koostuu liiketalouden, tekniikan ja kulttuurin alueista. Opetusministeriön valtakunnallisessa luokittelussa vestonomikoulutus kuuluu kulttuurin alaan. Erona muihin kulttuurialan koulutuksiin on, että vestonomikoulutukseen ei sisälly taideopintoja.
Vestonomin koulutus on laajuudeltaan 240 opintopistettä, ja opinnot kestävät 4 vuotta. Koulutusta tarjoaa tällä hetkellä Metropolian ammattikorkeakoulu, jonka kulttuurikampus sijaitsee Helsingin Arabianrannassa.
Liiketalouden alaan kuuluvat mm. ostotoiminnan, budjetoinnin ja hinnoittelun sekä alihankinnan opinnot. Keskeistä on globaalin toimintaympäristön hallinta, asiakaslähtöisyyden ymmärtäminen sekä alihankintaosaaminen.
Kulttuurin alan opinoissa on keskeisellä sijalla kaupunkikulttuurin hallinta. Opintoihin kuuluvat mm. pukeutumisen kulttuurin ja historian, muotipiirustuksen sekä mallisto- ja valikoimasuunnittelun opinnot. Kulttuurialan opinnoissa korostuu trendien, tiheästi vaihtuvien valikoimien, kaupunkikulttuurin, kulttuurin kerrostumien ja kansainvälisten bisnes- ja messukäytäntöjen hallinta. Keskeistä on myös budjetoinnin ja hinnoittelun sekä mallisto- ja valikoimasuunnittelun yhteyden ymmärtäminen.
Vaatetustekniikkaa edustavia opintoja ovat mm. vaatteen muodon ja materiaalin hallinnan opinnot. Keskeistä on kolmiulotteisen vaatteen sekä kaksiulotteisen kaavan suhteiden hallitseminen, ohjeistusosaaminen, teollisten toteutusratkaisujen sekä vaatetusteollisuuden tuotantoprosessien ymmärtäminen.
Vestonomikoulutuksessa korostuu kokonaisprosessin hallinta sekä globaalissa toimintaympäristössä toimiminen. Varsinaisia suuntautumisvaihtoehtoja vestonomikoulutuksessa ei ole, mutta tutkintoon sisältyviä vapaasti valittavia opintoja voi ottaa liiketalouden, vaatetustekniikan tai kulttuurin alalta. Näin tutkinnon sisältöä voi painottaa esimerkiksi ostotoiminnan, mallistosuunnittelun tai kaavoitusosaamisen suuntaan.
Vestonomit toimivat vaatetusalan suunnittelu- markkinointi- ja kehittämistehtävissä. Vestonomi voi työskennellä alihankintaan ja valmistuttamiseen liittyvissä tehtävissä, kaavakoordinaattorina, mallimestarina, mallistosuunnittelijana, suunnitteluassistenttina, tuotannonsuunnittelijana, tuotepäällikkönä, valikoimasuunnittelijana tai vähittäiskaupan sisäänostajana. Tyypillistä on, että aluksi työskennellään avustavissa tehtävissä ja työkokemuksen karttuessa työtehtävien vaativuus kasvaa. Vestonomi työskentelee useimmiten keskusliikkeessä, maahantuontiyrityksessä, pesulayrityksessä, tuotantoyrityksessä tai vaatekaupan parissa.
Peritia Vestio ry

Vestonomiopiskelijoille on oma opiskelijayhdistys, jonka nimi on Peritia Vestio ry. Yhdistyksen päätavoitteena on tuoda tunnettavuutta tutkinnolle, sekä yhdistää opiskelijat ja yritykset toisiinsa jo opintojen aikana; yritysvierailuiden, tapahtumien ja erilaisten yhteistöiden kautta. Peritia Vestio ry järjestää syksyisin oman muotinäytöksen, jossa vestonomiopiskelijat esittelevät omia luomuksiaan yleisölle. Tapahtuma järjestettiin ensimmäistä kertaa vuonna 2023, ja se oli nimeltään Vol. 1.
Aiheesta muualla

Vaatetusalan koulutusohjelma, vestonomi (Opintoluotsi)
Tekstiili- ja vaatetustekniikan insinööri (AMK)
Mostadmarkan kappeli

| Mostadmarkan kappeli Mostadmarka kapell |
| --- | --- |
 Kirkko vuonna 2020.
Sijainti:  Malvik, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1986
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Mostadmarkan kappeli (norj. Mostadmarka kapell) on Malvikin kunnassa Norjassa sijaitseva puinen pitkäkirkko vuodelta 1986.
Aiheesta muualla

Kuvia tai muita tiedostoja aiheesta Mostadmarkan kappeli Wikimedia Commonsissa
Pláti

Pláti (kreik. Πλάτη) voi viitata seuraaviin saariin Kreikassa:
Pláti, saari Dodekanesian saariryhmässä lähellä Kálymnosta
Pláti eli Platý, saari Dodekanesian saariryhmässä lähellä Kásosta
Pláti eli Platý, saari Dodekanesian saariryhmässä lähellä Sýmiä
Platý eli Pláti, saari Kykladien saariryhmässä lähellä Ándrosta
Platý

Platý (kreik. Πλατύ) voi viitata seuraaviin paikkoihin Kreikassa:
Platý, kaupunki Alexándreian kunnassa Imathían alueyksikössä Keski-Makedonian alueella
Platý eli Pláti, saari Kykladien saariryhmässä lähellä Ándrosta
Platý eli Plateiá, saari Pohjoisten Sporadien saariryhmässä lähellä Skýrosta
Pláka eli Platý, saari Foúrnoin saarilla Pohjoisen Egean saarten saariryhmässä
Pláti eli Platý, saari Dodekanesian saariryhmässä lähellä Kásosta
Pláti eli Platý, saari Dodekanesian saariryhmässä lähellä Sýmiä
Paavo Honkimäki

| Paavo Honkimäki> Henkilötiedot |
| --- | --- |
Ammatti:  näyttelijä
Aiheesta muualla
IMDb
Elonet
Paavo Honkimäki on suomalainen näyttelijä.
Ura

Honkimäki on tehnyt uraansa suurimmalta osin Lahden kaupunginteatterissa ja Teatteri Eurooppa Neljässä. Hän roolitehtäviään ovat muun muassa Timo (Seitsemän veljestä), Paul McCartney (The Beatles Story), Juhana Vilen (Tankki täyteen), Reino Helismaa (Tapsa ja Repe - ohjelmalliset iltamat) ja Jussi Ollenberg / Topias Kinkkunen (Miehen kylkiluu). Kesällä 2015 Honkimäki teki useita rooleja Paavo Väyrysestä Alli Paasikiveen Laajavuoren kesäteatterin tuotannossa Kekkonen - syntymästä kuolemattomuuteen.
Honkimäellä on sivurooli Auli Mantilan draamaelokuvassa Pelon maantiede (2000).
Aiheesta muualla

Jyväskylän kaupunginteatteri: Paavo Honkimäki (Arkistoitu – Internet Archive)
Radio Suomi Jyväskylä: Paavo Honkimäki teki Berliinissä näytelmää ja inventaariota
Campbell

Campbell voi tarkoittaa seuraavia:
Paikannimi

Campbellin piirikunta, piirikunta Virginiassa, Yhdysvalloissa
Campbellin piirikunta, piirikunta Wyomingissa, Yhdysvalloissa
Sukunimi > Kuvitteellisia henkilöitä

Aisha Campbell, Power Rangers -universumissa
Roy Campbell, pelisarjassa Metal Gear
Yrityksiä

Campbell Soup Company (CPB), yhdysvaltalainen elintarvikeyhtiö
Laivoja

HMS Campbell, 4-tykkinen kuunari
HMS Campbell, Scott-luokan laivueenjohtaja
Muuta

Campbell-verkosto, koulutukseen, rikollisuuteen, sosiaalipolitiikkaan ja kansainväliseen kehitykseen liittyviä katsauksia tuottava järjestö
The Campbell Playhouse, yhdysvaltalainen radiokuunnelmasarja
Eric-Campbell, brittiläinen vuosina 1919–1926 valmistettu automerkki
John W. Campbell -palkinto, kirjallisuuspalkinto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Campbell”, voi hakea sivunnimihaulla, laajalla sivunnimihaulla tai tekstihaulla.
Ørjen kirkko

| Ørjen kirkko Ørje kirke |
| --- | --- |
 Kirkko vuonna 2009.
Sijainti:  Marker, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1931
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Ørjen kirkko (norj. Ørje kirke) on Markerin kunnassa Norjassa sijaitseva puinen pitkäkirkko vuodelta 1931.
Aiheesta muualla

Kuvia tai muita tiedostoja aiheesta Ørjen kirkko Wikimedia Commonsissa
Lämpösaari

Sulavan mannerjäätikön paljastama salmi saaren ja mantereen välissä.
| --- | --- |
Sijainti:  Sermersooq  Grönlanti
Vesialue:  Grönlanninmeri 
muokkaa - muokkaa wikitekstiä - muokkaa Wikidataa
Lämpösaari (grönlanniksi Uunartoq Qeqertaq, engl. Warming Island) on saari Grönlannin itärannikolla. Saaren uskottiin olevn aikanaan osa mantereen niemimaata, mutta vuonna 2005 se paljastui omaksi saarekseen mannerjäätikön vetäytyessä.
Maantiede

Lämpösaari sijaitsee Grönlannin itärannikolla Liverpool Landin niemimaan pohjoisosassa. Siihen kuuluu kolme pohjoissuuntaista niemekettä. Nykyisen Lämpösaaren kuviteltiin alkujaan olleen mantereeseen yhteydessä olevan niemimaan kärki. Manteseeseen sitä yhdisti kiinteästi vielä vuonna 1995 mannerjäätikkö.
Historia

Vuoteen 2002 mennessä saarta mantereeseen yhdistävä jääkannas oli kaventunut huomattavasti. Yhdysvaltalainen tutkimusmatkailija Dennis Schmitt ilmoitti vuonna 2005 Lämpösaaren muodostuneen omaksi saarekseen. Schmitt yhdisti tämän ilmastonmuutokseen ja antoi "uudelle" saarelle nimen Warming Island eli Lämpösaari. Se sai myös epävirallisen grönlanninkielisen nimen Uunartoq Qeqertaq. Geological Society of America vahvisti saaren muodostumisen satelliittikuvista. Tutkijat pitivät saarta esimerkkinä maapallon lämpenemisestä johtuvasta nopeasta ja massiivisesta fyysisestä muutoksesta ja Grönlannin mannerjäätikön sulamisesta uskottua nopeammin.
Aiheesta uutisointi herätti kritiikkiä. Ilmastotieteilijä Patrick J. Michaelsin mukaan kyse ei ollut uudesta saaresta. Hänen mukaansa saari esiintyy jo ilmakuvaaja Ernst Hoferin teoksessa Arctic Riviera vuodelta 1957. Schmitt puolusti löydöstään mainiten vanhojen karttojen perustuvan puutteelliseen tietoon ja luonnosteluun, eikä niitä voida pitää tarkkoina kuvauksina.
Lämpösaari sateelliittikuvissa vuosina 1985–2005.
Pink Floyd

| Pink Floyd |
| --- | --- |

 Yhtyeen jäsenet vuonna 1971: Roger Waters, Nick Mason, David Gilmour ja Richard Wright.
Tiedot
Toiminnassa:  1965–1996 (2005, 2014, 2022)
Tyylilaji:  progressiivinen rock psykedeelinen rock
Kotipaikka:  Cambridge, Englanti
Laulukieli:  englanti
Jäsenet:  Kuuluisin kokoonpano  David Gilmour, kitara, laulu   Nick Mason, rummut   Roger Waters, basso, laulu   Richard Wright, koskettimet   (muut kokoonpanot)
Levy-yhtiö:  Capitol   Columbia   EMI   Harvest Records  
Aiheesta muualla
Kotisivut
Infobox OKNimi-testi OK: 
Pink Floyd on englantilainen rockyhtye. Sen levyjä on myyty maailmanlaajuisesti yli 250 miljoonaa kappaletta. Yhtye tunnetaan psykedeelis- ja progressiivissävytteisestä musiikistaan, pohdiskelevista sanoituksistaan ja näyttävistä konserteistaan.
Vuonna 1965 perustetun yhtyeen muodostivat alun perin laulaja-kitaristi Syd Barrett, rumpali Nick Mason, basisti Roger Waters ja kosketinsoittaja Richard Wright. Barrettin ollessa yhtyeen musiikillisena johtajana Pink Floyd julkaisi vuonna 1967 esikoisalbuminsa The Piper at the Gates of Dawn. Samana vuonna kitaristi David Gilmour liittyi yhtyeeseen. Syd Barrett jätti yhtyeen vuonna 1968 heikentyneen mielenterveytensä takia, ja Roger Watersista tuli pääasiallinen lauluntekijä. Yhtye nousi maailmanlaajuiseen suosioon vuonna 1973 julkaistulla albumilla The Dark Side of the Moon. Myös vuonna 1979 julkaistu rock-ooppera The Wall oli suosittu, ja siitä tehtiin myös elokuvasovitus.
Roger Waters jätti Pink Floydin 1985, minkä jälkeen yhtye jatkoi David Gilmourin johdolla. Vuonna 1994 julkaistun The Division Bellin jälkeen yhtyeen toiminta muuttui satunnaiseksi. Kuuluisin 1970-luvun kokoonpano yhdistyi viimeisen kerran vuonna 2005 Live 8 -tapahtumaan. Vuonna 2014 julkaistun The Endless River -albumin jälkeen yhtye ilmoitti lopettavansa toimintansa kokonaan.
Historia > Syd Barrettin kanssa (1965–1968)

Pink Floyd perustettiin Lontoossa vuonna 1965. Alkuperäisen kokoonpanon muodostivat laulaja-kitaristi Syd Barrett, basisti Roger Waters, kosketinsoittaja Richard Wright ja rumpali Nick Mason. Kolme viimeksi mainittua olivat arkkitehtuuriopiskelijoita. Barrett opiskeli taidetta ja tunsi Watersin jo lapsuudesta. Yhtyeen nimen taustalla olivat amerikkalaiset bluesmuusikot Pink Anderson ja Floyd Council. Yhtyeen johtajana toimi alkuvuosina Barrett.
Pink Floyd konsertoi alusta saakka aktiivisesti. Ensimmäisissä konserteissaan yhtye esitti lähinnä blues- ja R&B-standardeja. Lainakappaleista koostuneen settinsä lopuksi yhtye alkoi esittää pitkiä ja huumeista vaikutteita ottaneita psykedeelisiä improvisaatioita, mikä vei yhtyeen musiikkia kokeellisempaan avantgardistiseen suuntaan. Omalaatuinen tyyli toi yhtyeelle suosiota Lontoon musiikkipiireissä, ja vuonna 1967 yhtye sai EMI:ltä levytyssopimuksen. Ensimmäinen single ”Arnold Layne” ilmestyi maaliskuussa. Se nousi brittilistalla 20 suosituimman joukkoon, vaikka jotkin radiokanavat kielsivät transvestismista kertoneen kappaleen soittamisen.
Toinen single ”See Emily Play” menestyi vielä paremmin ja kohosi kymmenen suosituimman joukkoon. Samana vuonna ilmestyi yhtyeen ensimmäinen täyspitkä albumi. Kokeellinen The Piper at the Gates of Dawn nousi albumilistalla sijalle kuusi ja muodostui Pink Floydin lopulliseksi läpimurroksi.
Barrett käytti yhtyeen alkuvuosina runsaasti huumeita. Pian ensialbumin julkaisun jälkeen hän alkoi oireilla psyykkisesti ja yhtyeeseen otettiin konserttikitaristiksi David Gilmour. Barrettin oli aluksi tarkoitus jatkaa kappaleiden kirjoittamista ja äänittämistä, mutta hän jätti yhtyeen pian Gilmourin liittymisen jälkeen. Myös managerit hylkäsivät sekasortoisessa tilassa olleen yhtyeen.
Historia > Wrightin ja Watersin lähtö (1981–1985)

Suosiosta huolimatta yhtyeen ilmapiiri huononi. Vuonna 1983 ilmestynyt The Final Cut tehtiin ilman Wrightia. The Wallin tavoin se käsitteli pitkälti Watersin omaa elämää. Sen kaupallinen menestys jäi kuitenkin selvästi aiempaa huonommaksi, mikä kiristi yhtyeen jäsenten välejä entisestään. Waters arveli Pink Floydin hajoavan ja jätti yhtyeen. Ensimmäinen sooloalbumi The Pros and Cons of Hitch Hiking (1984) perustui Watersin vuonna 1978 esittämään ideaan, jonka muut Pink Floydin jäsenet olivat kuitenkin hylänneet.
Historia > Gilmourin johtama yhtye (1985–1995)

Gilmour ja Mason päättivät jatkaa toimintaa Pink Floydin nimellä, jolloin Waters haastoi heidät oikeuteen. Juttu tuomittiin kuitenkin Gilmourin ja Masonin hyväksi, ja vuonna 1987 he julkaisivat A Momentary Lapse of Reason -nimisen albumin. Pääasiallisena säveltäjänä toimi Gilmour. Myös Wright palasi yhtyeeseen. Albumi myi hyvin, singlejulkaisu ”Learning to Fly” nousi listoille useissa maissa ja maailmankiertue oli menestyksekäs. Albumin arvostelut olivat kuitenkin melko kielteisiä.
Taloudellinen menestys antoi Gilmourille ja Masonille mahdollisuuden pitää taukoa säännöllisestä levyttämisestä. Seuraava Pink Floydin albumi The Division Bell ilmestyi vasta 1994. The Division Bell sai edeltäjäänsä parempia arvosteluja. Kiertueella yhtye esitti The Dark Side of the Moonin kokonaisuudessaan, ja konsertit vetivät suuria yleisöjä. Kiertueen jälkeen yhtye käytännössä lopetti toimintansa, ja David Gilmour suuntasi soolouralle. Vuonna 1996 Pink Floyd pääsi Rock and Roll Hall of Fameen.
Historia > Lopettamisen jälkeen (1996–)

Hajoamisen jälkeisinä vuosina Pink Floydin albumit julkaistiin remasteroituina uusintapainoksina useaan otteeseen. Vuosien mittaan yhtyeen jäsenet myös sopivat avoimet riitansa. Vuonna 2005 yhtyeen kuuluisin kokoonpano esiintyi Live 8 -hyväntekeväisyyskonserteissa. Tämä herätti huhuja yhtyeen paluusta, minkä Gilmour kuitenkin kiisti. Waters vastasi kysyntään esittämällä soolokonserteissaan kokonaisuudessaan sekä The Dark Side of the Moonia että The Wallia.
Alkuperäinen laulaja Syd Barrett kuoli vuonna 2006 syöpään. Richard Wright menehtyi kaksi vuotta myöhemmin samaan sairauteen.
Vuonna 2014 ilmestyi Pink Floydin ensimmäinen studioalbumi 20 vuoteen. The Endless River koostui The Division Bellin sessioissa äänitetystä materiaalista, joka oli aikanaan jäänyt käyttämättä. Suurin osa albumin musiikista oli instrumentaalista, ja erityisesti Wrightin kosketinsoittimet olivat albumilla esillä. Mukana oli kuitenkin myös uutta Gilmourin ja Masonin äänittämää materiaalia. Vuonna 2015 yhtye ilmoitti lopettavansa toimintansa lopullisesti.
Yhtye julkaisi kuitenkin vielä vuonna 2022 singlen ”Hey, Hey, Rise Up!” Ukrainan ja Venäjän välisen konfliktin vuoksi. Uudella singlellä soittavat Gilmoirin ja Masonin lisäksi yhtyeen livekokoonpanossa 1980-luvulta soittanut basisti Guy Bratt sekä Nitin Sawhney kosketinsoittimissa. Singlen lauluraita on ukrainalaisen BoomBox-yhtyeen laulajan Andriy Khlyvnyukin sosiaalisessa mediassa julkaisemalta videolta.
Lokakuussa 2024 Pink Floyd myi Sonylle tallenneoikeudet yhtyeen äänitettyyn tuotantoon ja nimeen 400 miljoonalla dollarilla eli reilulla 361 miljoonalla eurolla.